**Események, liturgikus programok**

**Eseménynaptár:**

11.08. 17.00 Alsósok csoportja

11.08. 19.30 Fiatal házasok csoportja

11.09. Baba-Mama kör

11.11. Ismerkedjünk a Bibliával!

11.15. 17.00 Felsősök csoportja

11.15. 18.30 Ifi falka találkozó

11.16. Baba-mama kör

11.20 Világméretű szentségimádás

11.22. 17.00 Alsósok csoportja

11.22. 19.30 Idősebb házasok csoportja

**A hét ünnepei:**

**Kedd**: A Lateráni Bazilika felszentelése

**Szerda**: Nagy Szent Leó pápa, egyháztanító

**Csütörtök**: Tours-i Szent Márton püspök

**Péntek**: Szent Jozafát püspök, vértanú

**Szombat:** Magyar szentek és boldogok

**Szentmisék. liturgikus templomi események**

**Vasárnap:** 8.45 + Emma, István, Pál

10.00 Rózsafüzér társulat

18.30 + szülők

**hétfő:** 7.00 élő Enikő

**kedd**: 18.30 Élő Gábor, + Miklós

**szerda:** 7.00 élő Anna

**csütörtök:** 18.30 élő Tibor

**péntek**: 18.30 élő Kinga

**Szombat:** 18.30 + családtagok

**Keresztelő**: 11.07. 11.00 Decsi Sári

**Hirdetések**

**Csütörtökönként** a szentmise után szentségimádást tartunk.

**November 7-én** vasárnap 16:30-kor templomunkban hangversenyt tartunk. Az esemény első felében orgonamuzsikát, a második részében pedig a vesperás tételeinek feldolgozásaiból született dalokat hallhatunk.

**Erdő Péter bíboros úr rendelkezése:**

Az állami előírások szigorodására, valamint számos paptestvér és hívő kérésére tekintettel Főegyházmegyénkben 2021. november 7-től az alábbi rendelkezések lépnek életbe:

1. A szenteltvíztartókat ürítsük ki, a bejáratoknál helyezzünk ki kézfertőtlenítőket
2. A szentmisében és más liturgikus cselekmények során **mellőzzük a kézfogásokat**
3. Templomainkban és zárt helyiségekben tartott rendezvényeken **használjunk maszkot**
4. Áldoztatáskor minden áldoztatónak maszkot kell viselnie és áldoztatás előtt fertőtlenítenie kell a kezét, **az áldoztatás csak kézbe történhet.**

Imádkozzunk, hogy a beoltottak számának növekedésével a járvány veszélye végre elmúljon hazánkban.

**Pénzügyeinkről:**

Hálásan köszönöm a testvérek anyagi támogatását!

Bevételeinket alapjában a perselypénz, az egyházi megajánlás, a temetői bevétel, a stólára befizetett összeg adják ki.

Október végéig a 2021-es év bevételei **13.600.000 Ft**-ot tettek ki.

Kiadásaink személyi kiadások, fenntartási költségek, fogyó eszközök beszerzése, illetve karbantartás, eszközbeszerzés.

Október végén a kiadásaink **14.700.000 Ft**-ot tettek ki. Jelenleg mintegy **50 millió Ft**-unk van. Reményeim szerint megkapjuk az egyházmegye engedélyét az urnatemető tervezett bővítésére.

Gondolatok a mai naphoz

**Mindent odaadott, ami tőle telt.**

Ki ne szeretné a jó oldalát megmutatni kifelé? Ki nem vágyik arra, hogy a jót, amit tesz, valamiképpen meglássák? Jézus kritikája a vezető rétegek felé nem azt jelenti, hogy ne tehetnénk jót. Még csak azt sem, hogy erről nem tudhatnak mások. Hiszen a jó példa a legfőbb nevelő erő. Azt kell tudatosítani magamban:”Mid van, amit nem kaptál? Ha pedig kaptad, miért dicsekszel, mintha nem kaptad volna?” /1 Kor 4,7 /

A szegény özvegyet látó Jézus valami olyasmi lehetett, mint János evangéliumában Natanael esete. Jézus belelát szívünk – lelkünk legmélyébe. Tudja, hogy most kényszeredetten adok, vagy jogosan utasítom el a kéregetőt.

Mit tudok adni, illetve mi az, amihez ragaszkodom? Képes lennék-e mindent odaadni?

Szentjeinket ünnepeltük a héten. Ők hús-vér emberek, megküzdötték a maguk harcait, és Isten kegyelmével győzelmet arattak. Érdemes lenne a hét szentjei közül valakit kiválasztani, akit komolyabban megismerek. Időt szánni arra, hogy megvizsgáljam, élete nekem személy szerint mit üzen.

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 32. vasárnap 2021. november 7.



Imádságom jusson színed elé, Uram, hajlítsd füledet kérésemre! (Zsolt 87,3)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap:* hétfő-szerda 7.00, kedd, csütörtök, péntek 18.30,

szombat 18.30

Irodai ügyelet: hétfő – szerda – péntek 16.00-17.30

kedd – csütörtök 9.00-12.00

Olvasmány: 1Kir 17, 10-16 Szakajtó nem ürül ki, korsó nem apad el Isten szavára.

Szentlecke: Zsid 9, 24-28

Krisztus egyszer áldozta föl magát, hogy sokak bűnét elvegye.

Evangélium: Mk 12, 38-44 Mindent odaadott, amije csak volt, egész megélhetését.